Az iskolarádió munkájáról

A ZÖLD-DÖK képviselői, valamint a 7. osztályosok aktívan segítenek az iskolai rendezvények lebonyolításában, a hangosításban.

Az iskolarádión keresztül segítik a tanulók rendszeres tájékoztatását az iskolai életről, fontos információkról. A tanórák közti szünetekben rövid műsorokkal emlékeztek meg az idei tanévben is a jeles napjainkról, népi hagyományokról, évfordulókról.

Októberben előkészítettük a Zene világnapját, az Állatok napját. Hetedikesek emlékműsort tartottak a 13 aradi vértanúról. Novemberben beszámoltunk a Magyar tudomány napjáról. Decemberben hangulatos zenével biztosítottuk az adventi hangulatot, nem felejtkeztünk meg a Luca-napi szokásokról. Januártól „vízkereszttől farsangfarkáig” bemutattuk a téli hagyományokat.

Rövid műsorral ünnepeltük a hölgyeket. Megemlékeztünk a Víz világnapjáról, a Föld napjáról, Madarak és fák napjáról.

Terveink között szerepel rövid riportok, kívánságműsorok készítése is.

Kincsesbánya, 2018. május 11.

Némethné Lakó Éva

Horváth Istvánné

segítő pedagógusok